Wn/ms/اهلي ديوان رعيت دأيڠتکن کاول ايتيک کتيک ڤربحثن
WIKIBERITA EDISI JAWI - ويکيبريتا ايديسي جاوي
17 جولاي 2020 (جمعة)
کوالا لومڤور - اهلي٢ دديوان رعيت دمينتا اونتوق منجاݢ بهاس دان کلاکون کتيک ڤرسيدڠن دمي منجاݢ ايميج نݢارا دان مشارکتڽ.
سيناتور دديوان نݢارا⹁ تن سري دوکتور فلسفه رئيس بن يتيم برکات مريک يڠ بربوات سدميکين ڤرلو دهادڤکن کجاوتنکواس حق دان کبيبسن ڤرليمن دان دالم ماس سام ڤرلو ممبري ڤنجلسن مڠاڤ مريک تيدق بوليه دکناکن دندا اتس ڤريلاکو ماسيڠ٢.
"اديق٢ اهلي ڤرليمن ديوان رعيت جاڠن ماره کالاو ساي شورکن اݢر کيت کاول ايموسي دان همبورن بهاس کست دان کاسر سماس باڠون براوچڤ اتاو منچله. کيت اورڠ ملايو تيدق هاروس هيلڠ بودي بهاس. جاڠن تمڤق مشارکت لاءين ڤولا يڠ لبيه مڠعملکن بودي بهاس. معاف دولو اتس تݢورن اين⹁" کات بلياو منروسي سبواه چياڤن دلامن تويترڽ.
تمبهڽ⹁ ديوان رعيت جوݢ ڤرلو موجودکن تاتاچارا ڤياݢم کلاکون باءيق اونتوق سموا اهلي ڤرليمن کتيک برسيدڠ.
"تيڠکه لاکو بوروق دان بهاس تيدق سوڤن ببراڤ اورڠ اهلي ڤرليمن يڠ دتولرکن ستاکت اين مستي منموءي تيندقن تݢس جاوتنکواس حق ديوان رعيت. تونجوق سبب کناڤ مريک تيدق بوليه ددندا ساله لاکو. اداکن تاتاچار ڤياݢم کلاکون باءيق. بادن ترتيڠݢي مستي چرمينکن کلاکون ترباءيق."
سبلوم اين⹁ تله برلاکو ببراڤ کيس دديوان رعيت سجق برمولاڽ مشوارت کدوا باݢي ڤڠݢل کتيݢ يڠ مليبتکن ڤڠݢوناءن بهاس کورڠ سوڤن دالم کلڠن اهلي٢ ديوان رعيت.
سومبر[edit | edit source]
- "Dewan Rakyat: MP yang guna bahasa kesat dan kasar perlu dirujuk ke Jawatankuasa Hak dan Kebebasan Parlimen" — MalaysiaGazette, 17 جولاي 2020
bjn_Arab zsm_Latn ara_Arab bjn_Arab bjn_Arab bjn_Arab bjn_Arab bjn_Arab bjn_Arab hne_Deva zsm_Latn